अपना नववर्ष 1 जनवरी को नहीं, बल्कि 8 अप्रैल है: सोढी
नववर्षविक्रमी संवत समिति के अध्यक्ष राजीव सोढी ने कहा है कि भारतीयों का नया साल एक जनवरी को नहीं बल्कि 8 अप्रैल जिसे नववर्ष विक्रमी सम्वत कहा जाता है, को मनाना चाहिए। अपनी संस्कृति भारतीय है कि वेस्टर्न कल्चर। आज वेस्टर्न कल्चर हमारे ऊपर इतना हावी होता जा रहा है। उन्होंने कहा कि अगर हम यह सोचें कि अपना नववर्ष मनाना है तभी हम अपना नया साल यानि विक्रमी संवत मना सकते हैं। इसके बावजूद 31 दिसंबर को नया साल मनाता हैं तो वह अपने आप से और अपनी संस्कृति से गद्दारी कर रहा है। उन्होंने विभिन्न संस्थाओं से भी अपील की है कि वह उनका समर्थन करें और युवाओं को अपील करें कि नववर्ष हमारा विक्रमी संवत को ही होता है। समिति की महामंत्री ज्योति बाला ने कहा कि यह किसी से छिपा नहीं है कि लोग वेस्टर्न कल्चर को अपना रहे हैं। आज पंजाब में नशे का दरिया बह रहा है। नशा वेस्टर्न कल्चर का ही हिस्सा है। उन्होंने कहा कि अंग्रेजी महीनों के नाम सम्राटोंं या युनानी देवी-देवताओं के नाम पर है जैसे जूलियस सीजर के नाम पर जुलाई, अगस्ट्स के नाम से अगस्त। परंतु भारतीय पंचांग में महीनों के नाम का आधार वैज्ञानिक है अर्थात इनका नाम चंद्रमा की स्थिति के नाम पर किया गया है। पूर्णिमा को चंद्रमा अंतरिक्ष के जिस नक्षत्र में होता है, उसी नक्षत्र के आधार पर उस महीने का नाम रखा गया है। जैसे विशाखा नक्षत्र वैशाख माह, ज्येष्ठा नक्षत्र ज्येष्ठ माह। इस अवसर पर प्रिं. रजनी शर्मा, राजन खन्ना, उमेश भारद्वाज, जतिन नैय्यर आदि मौजूद थे।
hin_Deva hin_Deva